TRUE ร่วง 3% เซ่นแรงขายทำกำไร ฟากโบรกฯชี้จังหวะเข้าซื้อชู “ท็อปพีค” กลุ่ม
TRUE ร่วง 3% เซ่นแรงขายทำกำไร ฟากโบรกฯชี้จังหวะเข้าซื้อชู "ท็อปพีค" กลุ่ม โดย ณ เวลา 10.51 น. อยู่ที่ระดับ 5.10 บาท ลบ 0.15 บาท หรือ 2.86% สูงสุดที่ระดับ 5.30 บาท ต่ำสุดที่ระดับ 5.05 บาท ด้วยมูลค่าการซื้อขาย 548.18 ล้านบาท
12 เม.ย. 2562

ผู้สื่อข่าวรายงานว่า ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE ณ เวลา 10.51 น. อยู่ที่ระดับ 5.10 บาท ลบ 0.15 บาท หรือ 2.86% สูงสุดที่ระดับ 5.30 บาท ต่ำสุดที่ระดับ 5.05 บาท ด้วยมูลค่าการซื้อขาย 548.18 ล้านบาท

โดยปัจจัยที่ส่งผลให้ราคาหุ้น TRUE ปรับตัวลดลง คาดนักลงทุนเทขายทำกำไรหลังก่อนหน้านี้ราคาปรับตัวขึ้นขานรับผลดีจากคำสั่งคณะรักษาความสงบแห่งชาติ (คสช.) ในการยืดกรอบเวลาการชำระคลื่น 900 MHz ที่ประเมินว่า TRUE จะได้รับผลประโยชน์มากสุด
ด้านนักวิเคราะห์ บล.กสิกรไทย ระบุในบทวิเคราะห์ แนะนำเข้าซื้อ ADVANC, DTAC และ TRUE จากโอกาสที่หุ้นจะย่อตัวลงมา ซึ่งยังมีมุมมองเป็น “บวก” ต่อกลุ่มโดยรวมและยังเลือก TRUE เป็นหุ้นเด่น